আগামিকাল কলকাতায় ভোট। শহরে প্রথম দফার ভোটপর্ব নির্বিঘ্ন রাখতে সবরকম ব্যবস্থা নিয়েছে কমিশন। সকাল থেকেই কলকাতার রাস্তায় রাস্তায় চলছে তল্লাশি। কাল ভোটের সময় অশান্তি এড়াতে তৈরি কুইক রেসপন্স টিম, কেন্দ্রীয় বাহিনীর মোবাইল সেক্টর। নদিপথে রয়েছে বাড়তি নজরদারি।
 ওয়েব ডেস্ক: আগামিকাল কলকাতায় ভোট। শহরে প্রথম দফার ভোটপর্ব নির্বিঘ্ন রাখতে সবরকম ব্যবস্থা নিয়েছে কমিশন। সকাল থেকেই কলকাতার রাস্তায় রাস্তায় চলছে তল্লাশি। কাল ভোটের সময় অশান্তি এড়াতে তৈরি কুইক রেসপন্স টিম, কেন্দ্রীয় বাহিনীর মোবাইল সেক্টর। নদিপথে রয়েছে বাড়তি নজরদারি। নজরদারিতে থাকছে কেন্দ্রীয় বাহিনীর ৬৭টি মোবাইল সেক্টর।
কলকাতার পথঘাট চিনিয়ে দিতে প্রত্যেক টিমে থাকছেন একজন পুলিসকর্মী।
তৈরি কেন্দ্রীয় বাহিনীর ৫৬টি রিঅ্যাকশন টিম, এবং ২৯টি কুইক রেসপন্স টিম।
তৈরি রাখা হচ্ছে কলকাতা পুলিসের ৩০ টি HRFS টিম।
কলকাতা পুলিসের ৪৫টি রিজার্ভ টিমও তৈরি।
শহরের ৬৩টি জায়গায় থাকছে পুলিস পিকেটিং। 
বৃহস্পতিবার সকাল থেকে কলকাতার রাজপথে বাহাত্তরটি জায়গায় তল্লাশি হয়েছে।  এই চেকিংয়ের দায়িত্বে ছিল কেন্দ্রীয় বাহিনী। কলকাতা পুলিসের আটান্নটি মোবাইল দল বাইকে করে রাতে শহরে টহলদারির দায়িত্বে রয়েছে।